Hexachlamys edulis

Ti Hexachlamys edulis wenno ubajay ket ti sebbangan ti mula iti pamilia ti Myrtaceae a mabirukan iti Arhentina, Bolivia, Brasil, Paraguay ken Uruguay.

Deskripsion 
Ti Hexachlamys edulis ketti nasamek sanga a kayo nga agraman iti nangisit ken natakepan nga ukis ti kayo, a makaabo iti 4 aginggana iti 8 m iti katayag. Maratimbukel ken kankanayon a berde dagiti bulong, simple, agsumbangir, agraman kadagiti nadutdotan a pesiolo, manipud iti arinduyog-immitlog aginggana iti timmirad, umakikid, 3 aginggana iti 6 cm iti kaatiddog; Nalalat, nasikkil ngem nalay-ot, agraman kadagiti dutot no ubing ken agbalin a nalamuyot no mataengan.

Agsabong daytoy iti nasapa a panagsulsulbod. Dagiti sabong ket kadawyan a kadapada dagiti sabali a Myrtaceae; Agparang kadagiti axil ti bulong, maris puraw, bugbugtong ken agraman aginggana kadagiti limapulo nga estambre. Agpataud kadagiti bunga kalpasan ti agarup a dua bulan, sukog maratimbukel ken duyaw maris, aginggana iti 5 cm iti diametro. Ti nanam daytoy ket kapada ti melokoton (Prunus persica). Makan ti bunga, maris narangha ti lasag, natubbog, naalsem bassit no napno a maluom.

Dagiti nagibasaran

Dagiti akinruar a silpo 
 
 

Flora ti Arhentina
Flora ti Brasil
edulis